als_Latn dik_Latn sag_Latn
Në një deklaratë për mediat, zëdhënësja e KQZ-së Drilona Hoxhaj tha se në kuadër të përgatitjeve të procesit zgjedhor të 21 Qershorit 2015, një vemendje të veçantë i është kushtuar zgjedhësve me aftësi të kufizuara.
Hoxhaj u shpreh se duke u nisur nga eksperienca e kaluar, KQZ ka evidentuar problematikat me të cilat janë përballur personat me aftësi të kufizuar (PAK), gjatë proceseve të votimit dhe për këtë arsye është angazhuar maksimalisht në marrjen e të gjitha masave që në zgjedhjet e datës 21 qershor të vitit 2015, të shmangë problematikat e evidetuara dhe të krijojë kushtet dhe lehtësitë e duhura, që personat me aftësi të kufizuara të ushtrojnë të drejtën e votës, të barabartë, të lirë dhe të fshehtë.
“Si përsëritje e përvojës pozitive në vitin 2013, KQZ për fushatën edukuese zgjedhore për zgjedhjet e 21 qershorit, do të angazhojë sërish persona PAK, me qëllim që çdo material i prodhuar të “flasë” në gjuhën e tyre. Komisioni Qendror i Zgjedhjeve do të zbatojë një strategji efektive informimi, sensibilizimi dhe edukimi qytetar për këtë kategori zgjedhësish, e cila do t’i përgjigjet çdo nevoje të tyre për informacion mbi procesin e votimit. Duke qenë se aktualisht jemi në fazën e përcaktimit të vendndodhjes së QV-ve, Komisioni Qendror i Zgjedhjeve në përputhje me kompetencat e përcaktuara në Kodin Zgjedhor, u ka kërkuar me insistim Kryetarëve të Njësive të Qeverisjes Vendore caktimin e vendodhjes së Qendrave e Votimit, që kanë të regjistruar zgjedhës me aftësi të kufizuara, në katet e para të objekteve publike”, u shpreh Hoxhaj.
Sipas saj, në funksion të vendosjes së QV-vë në objekte që lehtësojnë aksesin e kësaj kategorie zgjedhësish, Komisioni Qendror i Zgjedhjeve, ju ka vënë në dispozicion kryetarëve të Njësive të Qeverisjes Vendore, statistikat e evidentuara për Qendrat e Votimit që në zgjedhjet e kaluara ka patur zgjedhës PAK.
Bëhet e ditur se për herë të parë, KQZ për zgjedhjet e organeve të qeverisjes vendore të datës 21 qershor 2015, do të angazhojë pranë Zyrave Rajonale Zgjedhore, 12 persona me aftësi të kufizuara, në 12 qarqet e vendit.
als_Latn als_Latn als_Latn als_Latn als_Latn